
SPLIT 1981 


Za svakoga od nas grad ima drugo lice. Zaći u 
njegove prostore, upoznati i prihvatiti njegovo ka- 
menje i tražiti lice grada, mora svatko sam za sebe. 
Vraćati se ponovno, gledati ga u drugom svjetlu, 
otkrivati dugo i polagano, oblažući prva ushićenja 
opnom zreloga znanja kroz koju se može gledati u 
točnijim odnosima vrijednosti. Zvonimir Buljević je 
tako gledao grad 1 njegove vrijednosti i stavio pred 
nas dio svoga viđenja. Možemo u njemu prepoznati 
i ono što je nalik našemu, možemo naći odbljesak s 
kamena ili platna koji je i nama zaiskrio, ali to ostaje 
uvijek njegovo viđenje umjetničkog djela. Ono je 
stapanje dviju umjetnosti: one u koju je davni majstor 
prenosio svoju sliku svijeta režući i gladeći svojim 
alatom i one koju sada oblikuje majstor fotograf pre- 
noseći svoju sliku tog umjetničkog djela kroz leće 
fotografskih sprava. 

Bogatstvo sabirano stoljećima uvijek se htjelo po- 
kazati i onima koji su u gradu živjeli i onima koji su 
u njega navraćali. Ono to isto traži i sada. Ovdje se 
iznosit samo dio iz vremena od devetog do šesnaestog 
stoljeća, a ono što je nastalo i prije 1 poslije biti će 
sadržano u novim izložbama. Namjena im je mnogo- 
vrsna: istaknuti najznačajnije umjetničke vrijednosti, 
poticati svijest o baštini i tako je čuvati, biti lako 
prenosiva slika grada koja može dopirati daleko i ući 
u svaku sredinu, i još štošta drugo — sve što dosjetlji- 
vost može korisnoga iznaći. Konačno, i ne manje 
važno, to je dug Zavoda za zaštitu spomenika kulture, 
zauzvrat gradu što ga je prije dvadeset godina osno- 
vao. 

Zaputimo se od fotografije do fotografije u prošlost 
Splita ovdje istaknutu. Grad, izrastao iz Dioklecija- 
nove palače, počinje graditi u ranom srednjem vijeku 
već i u svojoj jezgri, ali najznačajnije građevine ostaju 
mu na rubu i u okolici: crkve iznad sjevernih i zapad- 
nih vrata, Sv. Nikola na plodnim obroncima Marjana, 
Sv. Trojica (prije Mihovil) na uzvišici iznad poljud- 
ske uvale. Stolna crkva, nekada Mauzolej, gubi kas- 
noantičke ukrase, a njezin prostor izvana 1 iznutra sve 
više zatrpavaju novi dijelovi. Možda već u ranom 


srednjem vijeku oltari s freskama i pregradama. Split 
tako čuva s jedne pregrade i jedini lik brvatskoga 
kralja, koji ako nije iz Zvonimirovog krunidbenog Sv. 
Petra i Mojsija u Solinu, onda je iz splitske stolne 
crkve. Skupocjeni liturgijski predmeti iz XI—XII sto- 
ljeća doneseni su u Split i ostali su sačuvani u riznici 
njegove nadbiskupske crkve. Drvenim vratnicama iz 
one davne 1214. znamo majstora našeg imena, a iz 
toga vremena su i korska sjedala koja su bila ispred 
glavnog oltara. Tada počinje grad graditi svoj zna- 
men: zvonik glavne crkve. Nije ga prestao graditi i 
razgrađivati sve do početka ovoga našeg stoljeća, tako 
da su mu najznačajniji kiparski dijelovi morali biti 
preneseni u muzej da ne propadnu. Stolna crkva na 
kraju XII ili možda na početku XIV stoljeća ima 
maštovito klesanu kamenu propovjedaonicu. Na ol- 
tarima joj bliješte srebrni kipovi i zlatotkano ruho. 
Nije samo crkva tako umjetnički oblikovana, ne bi 
mogla ni biti da grad nije bogat i da u njemu nema 
umjetničkih btijenja 1 umjetnika koji ih ostvaruju. To 
potvrđuje kameni romanički grad. Valja se prisjetiti 
kako je velika i bogata bila romanička palača na 
zapadnoj strani ulice koja od zapadnih vrata vodi k 
obali. Valja pogledati novootkrivene šesterostruke 
prozore nasuprot nje — na palači uglednoga Ciprijana 
Žaninića, koji već kao humanist ističe svoj rod na 
latinskom: Ciprianis. Prostrana loža smjelo rastvore- 
nih lukova na snopu tankih stupića, koja je ostala od 
palače uz sam Peristil, potvrđuje to bogatstvo. Njegov 
znak je i splitski srebrni novac. Stoljeća gotičkog stila 
ostavljaju gradu preznamenite spomenike. U stolnoj 
crkvi oltare svetaca zaštitnika Dujma i Staša, klesane 
u kovitlacu kamenih vitica i spletenoga lišća. Na 
gradskim bedemima snažni kaštel od kojega osmero- 
kutna kula još uvijek stremi u vis svojim vitkim 
ziđem. U novom dijelu grada, zapadno od Dioklecija- 
nove palače, počinje gradnja gradske lože, vijećnice 
i kneževe palače, novih zdanja vjerojatno na mjestu 
stare romaničke. Svoje nove domove grade u bujnoj 
gotiki i trgovinom obogaćeni neplemići i plemići: 
doseljeni iz daleka kao Cambi i Ivan iz Gubbija ili iz 


obližnjih Poljica kao Papalići. Najvrsniji od svih naših 
graditelja i kipara Juraj Matejev Dalmatinac, koji od 
1444. gradi i u Splitu, podići će za oba roda Papalića 
po jednu palaču na dijelovima starijih kuća. Rene- 
sansa je već zahvatila učeni krug Splićana: oni već 
urezuju svoja imena i likove u kamen i plemenite 
kovine. Oni će naručivati svoje slike u onoga koji se 
među slikarima najviše ističe, kako to čini Toma 
Mrčić u Lorenza Lotta. U toj sveopćoj obnovi jača i 
književnost na hrvatskom jeziku, pored one na latin- 
skom. Tiskane su prve hrvatske knjige latiničkim 
pismom i glagoljicom. Ovo razdoblje završava na 
izložbi u renesansnom samostanu i crkvi na Poljudu, 
koja čuva uspomene mnogih tadanjih uglednih Spli- 
ćana, a na jednoj oltarnoj slici izgled grada kakvog je 
vidio slikar kad mu se približavao s najljepše strane — 
S MOTA. 

Bogatstvo i raznolikost baštine evo su uhvaćeni u 
nekoliko izabranih dijelova i pred nama su da bi 
svjedočili za budućnost. 

Milan Ivanišević 

Prednja korica: Simboli (ruka drži peterokut u krugu — znak 
vjerojatno povezan s krunjenjem), XI stoljeće. Ploča od koje je 
poslije (XII—XIII stoljeće) sagrađen krsni zdenac u Krstionici. 
Stražnja korica: Grb grada, druga polovina XIV stoljeća. 
Muzej grada Splita. 


Crkva Sv. Trojice, IX—XI stoljeće. 

Crkva Sv. Nikole, X—XI stoljeće. 

Zvonik crkve Gospe od Zvonika, XI stoljeće. 

Oltarna pregrada u crkvi Sv. Martina, XI stoljeće. 

Prozor nepoznate kuće, XIII stoljeće. Muzej grada Splita. 
Hrvatski kralj (vjerojatno prikaz krunjenja), XI stoljeće. Ploča 


od koje je poslije (XII—XIII stoljeće) sagrađen krsni zdenac 
u Krstionici. 


Minijatura u misalu: Raspeće, XII stoljeće. Riznica stolne 
crkve. 


Srebrne korice evanđelistara: Bogorodica s Djetetom na 
prijestolju, XII stoljeće. Riznica stolne crkve. 


Dio naslona korskih sjedala stolne crkve, sredina XIII stoljeća. 


Dio vratnica glavnih vrata stolne crkve: Posljednja večera, 
Andrija Buvina 1214. godine. 


Dio staroga zvonika stolne crkve (prizemlje) sačuvan poslije 
obnove: nosači stupa, sredina XIII stoljeća. Muzej grada Splita. 


Dio staroga zvonika stolne crkve (drugi kat) sačuvan poslije 
obnove: lav grabi janje, druga polovina XIII stoljeća. Muzej 
grada Splita. 


Loža romaničke palače kod Peristila, kraj XIII stoljeća, 
1 ostaci jednog od hramova Dioklecijanove palače. 


Dio staroga zvonika stolne crkve (drugi kat) sačuvan poslije 
obnove: orolav grabi ženu, druga polovina XIII stoljeća. Muzej 
grada Splita. 

Središnji dio srebrnoga reljefa sa staroga oltara sv. Dujma: 
Bogorodica s Djetetom na prijestolju, početak XIV stoljeća. 
Riznica stolne crkve. 


Bogorodica s Djetetom, splitska slikarska škola na kraju 
XII stoljeća. Riznica stolne crkve (iz Gospe od Zvonika). 
Kapitel stupa propovjedaonice u stolnoj crkvi, početak 

XIV stoljeća. 

Propovjedaonica u stolnoj crkvi, početak XIV stoljeća. 
Južno pročelje gradske lože (od XIX stoljeća vijećnice), kraj 
XIV—sredina XV stoljeća, katovi preoblikovani u neogotiki 
1890. godine. 


20. Palača Ciprijana Žaninića / Ciprijanisa upravitelja grada 1385. 


Zle 
pis 


Žd. 
24. 
25 


26. 
ž1. 


28. 
29. 


30. 
31. 
34 
13 
34. 
35. 
36. 
37. 
38. 


39, 


i 1390-—1394. godine. 


Korice statuta grada na talijanskom, prepisao 17. veljače 1395. 
fratar Mihovil. Muzej grada Splita. 


Srebrni groš kovan u Splitu za vojvode Hrvoja 1403—1413. 
godine: prednja strana s likom sv. Dujma. 


Dio naslona korskih sjedala stolne crkve, XV stoljeće. 
Ostaci gotičkoga prozora u Ulici Julija Nepota, XV stoljeće. 


Oltar sv. Dujma u stolnoj crkvi, Bonino iz Milana 1427. 
godine, s kasnoantičkim sarkofagom Dobroga Pastira. 


Oltar sv. Arnira iz crkve Sv. Benedikta, sada u župnoj crkvi 
Kaštel Lukšića, Juraj Dalmatinac 1444. godine. 


Oltar sv. Staša u stolnoj crkvi, središnji dio, Juraj Dalmatinac 
1448. godine. 


Oltar sv. Staša u stolnoj crkvi, Juraj Dalmatinac 1448. godine. 


Sjeverno pročelje palače kod Zlatnih vrata, vjerojatno 
radionica Jurja Dalmatinca u drugoj polovini XV stoljeća. 


Glavna vrata Papalićeve palače (velike), Juraj Dalmatinac 
oko 1450. godine. 


Grb Papalića nad glavnim vratima njihove palače (male), 
Juraj Dalmatinac oko 1450. godine. 


Dio glavnih vrata palače Ivana Krstitelja iz Gubbija, 
XV stoljeće. 


Vezivo na misnici: Bogorodica s Djetetom, druga polovina 
XV stoljeća. Riznica stolne crkve. 


Kalež Ivana (Janka) Albertija, prije 1492. godine. Riznica 
stolne crkve. 

Ljubavna igra, kraj XV stoljeća. Zapadni zid palače 
Žaninića/Ciprijanisa. 

Nadgrobna ploča Ivana (Janka) Albertija s njegovim likom 
u oklopu, prije 1492. godine. Stolna crkva, kod južnih vrata. 


Portret biskupa Tome Mrčića/Nigra, Lorenzo Lotto 1527. 
godine. Zbirka umjetnina samostana Sv. Marije na Poljudu. 


Jugozapadna kula i dio klaustra samostana Sv. Marije na 
Poljudu, XVI stoljeće. 


Nadgrobna ploča Tome, arhiđakona splitskoga kaptola, 
bilježnika i pisca najstarije povijesti, umro 8. svibnja 1268. 
Ploča uzidana u južni zid crkve Sv. Frane oko 1902. godine. 


40. Nadgrobna ploča Marka Marulića, postavili njegovi prasinovci 
između 1586. i 1588. godine. Ploča uzidana u sjeverni zid 
crkve Sv. Frane oko 1902. godine. 


41. Jugozapadni i središnji dio grada (na rukama sv. Dujma), 
Girolamo Santacroce 1549. godine. Slika sa staroga glavnog 
oltara crkve Sv. Marije na Poljudu. 


Izdavač: Zavod za zaštitu spomenika kulture, Split, 
Iza Vestibula 3. 


Za izdavača: Milan Ivanišević. 
Tisak: ČGP »Delo«, Ljubljana, srpanj 1981. 

